Гәынба Мықәашҭа иҟоу агәалаҟазааразы: ныҳәоуп, гәырӷьароуп
20:22 29.09.2022 (ирҿыцуп: 20:28 29.09.2022)
Акультура аминистрра аусзуҩ Адамыр Гәынба арадио Sputnik аефир аҿы еиҭеиҳәеит, Аԥсны Аиааиреи Ахьыԥшымреи 29 шықәса ахыҵра аламҭалаз Мықәашҭаҟны аспорттә хәмаррақәеи акультуратә усмҩаԥгатәқәеи шымҩаԥысуеи, уа иҟоу агәалаҟазаареи ртәы.
Ауаа рацәоуп, урҭ ргәалаҟазаара бзиоуп, ҳәа азгәеиҭеит Гәынба арадиоефир аҿы.
"Аамҭаказы ақәа леиуан, аха нас амш еилгеит. Аконцерттә программа еиҿкаауп, иара убас аҽыбӷаҟазацәа рыбжьара аиндаҭларақәа мҩаԥысуеит. Ԥшь-командак еиндаҭлоит: ақыҭақәа Џьгьарда, Баслахә, Кәыдры, Тамшь. Акультуратә программа иалахәуп Жәлар рышәаҳәареи рыкәашареи ансамбльқәа. Апрограмма еиҿкаауп аспорти акультуреи еилаԥсаны, уи ирықәҿиеит еиҿызкааз ҳәа агәаанагара сымоуп", - иҳәеит Гәынба.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.